छत्तीसगढ़ में सामने आए Coronavirus के 279 नए मामले, 6 मरीजों की मौत
छत्तीसगढ़ में पिछले 24 घंटों के दौरान कोरोना वायरस संक्रमित छह मरीजों की मौत हुई है। वहीं, राज्य में 279 नए लोगों में कोरोना वायरस संक्रमण की पुष्टि हुई है। राज्य में इस वायरस से संक्रमित हुए लोगों की संख्या बढ़कर 3,12,179 हो गई है।
रायपुर: छत्तीसगढ़ में पिछले 24 घंटों के दौरान कोरोना वायरस संक्रमित छह मरीजों की मौत हुई है। वहीं, राज्य में 279 नए लोगों में कोरोना वायरस संक्रमण की पुष्टि हुई है। राज्य में इस वायरस से संक्रमित हुए लोगों की संख्या बढ़कर 3,12,179 हो गई है। राज्य में शुक्रवार को 19 लोगों को संक्रमण मुक्त होने के बाद अस्पतालों से छुट्टी दी गई। राज्य के स्वास्थ्य विभाग के अधिकारियों ने शुक्रवार को बताया कि आज संक्रमण के 279 मामले आए हैं। इनमें रायपुर जिले से 59, दुर्ग से 62, राजनांदगांव से 12, बालोद से एक, बेमेतरा से दो, कबीरधाम से तीन, धमतरी से 10, बलौदाबाजार से एक, महासमुंद से नौ, गरियाबंद से चार, बिलासपुर से 24, रायगढ़ से पांच, कोरबा से छह, जांजगीर-चांपा से तीन, उन्होंने बताया कि इनके अलावा मुंगेली से एक, गौरेला-पेंड्रा-मरवाही से चार, सरगुजा से 17, कोरिया से 22, सूरजपुर से छह, बलरामपुर से दो, जशपुर से 17, बस्तर से तीन, कोंडागांव से एक, दंतेवाड़ा से एक, सुकमा से एक और कांकेर से तीन मरीज शामिल हैं। अधिकारियों ने बताया कि छत्तीसगढ़ में अब तक 3,12,179 लोगों के संक्रमित होने की पुष्टि हुई है। 3,05,524 मरीज इलाज के बाद संक्रमण मुक्त हुए हैं, राज्य में 2827 मरीज उपचाराधीन हैं। राज्य में वायरस से संक्रमित 3828 लोगों की मौत हुई है। राज्य के रायपुर जिले में सबसे अधिक 55450 लोगों में कोरोना वायरस संक्रमण की पुष्टि की गई है।वहीं, भारत में एक दिन में कोविड-19 के 16,577 नए मामले सामने आने के बाद देश में संक्रमितों की कुल संख्या बढ़कर 1,10,63,491 हो गई। इनमें से 1,07,50,680 लोग संक्रमण मुक्त हो चुके हैं। केन्द्रीय स्वास्थ्य मंत्रालय द्वारा जारी आंकड़ों के अनुसार, पिछले 24 घंटे में 120 और लोगों की संक्रमण से मौत हो गई, जिससे मृतक संख्या बढ़कर 1,56,825 हो गई है। आंकड़ों के अनुसार, केन्द्र शासित प्रदेश लक्षद्वीप में वायरस से मौत का पहला मामला सामने आया है। वहीं, पिछले 24 घंटे में वायरस से जिन 120 लोगों की मौत हुई, उनमें महाराष्ट्र के 56 , केरल के 14 और पंजाब के 13 लोग शामिल हैं। देश में उपचाराधीन लोगों की संख्या भी बढ़कर 1,55,986 हो गई, जो कुल मामलों का 1.41 प्रतिशत है। आंकड़ों के अनुसार, कुल 1,07,50,680 लोगों के संक्रमण मुक्त होने के साथ ही देश में मरीजों के ठीक होने की दर बढ़कर 97.17 प्रतिशत हो गई। वहीं कोविड-19 से मृत्यु दर 1.42 प्रतिशत है। देश में पिछले साल सात अगस्त में संक्रमितों की संख्या 20 लाख, 23 अगस्त को 30 लाख और पांच सितम्बर को 40 लाख से अधिक हो गई थी। वहीं, संक्रमण के कुल मामले 16 सितम्बर को 50 लाख, 28 सितम्बर को 60 लाख, 11 अक्टूबर को 70 लाख, 29 अक्टूबर को 80 लाख और 20 नवम्बर को 90 लाख और 19 दिसम्बर को एक करोड़ के पार चले गए थे। भारतीय आयुर्विज्ञान अनुसंधान परिषद (आईसीएमआर) के अनुसार, देश में 25 फरवरी तक 21,46,61,465 नमूनों की कोविड-19 संबंधी जांच की जा चुकी है। इनमें से 8,31,807 नमूनों की जांच बृहस्पतिवार को की गई थी। मंत्रालय के आंकड़ों के अनुसार, देश में वायरस से अभी तक कुल 1,56,825 लोगों की मौत हुई है, जिनमें से महाराष्ट्र के 51,993, तमिलनाडु के 12,483 , कर्नाटक के 12,316 , दिल्ली के  10,905 , पश्चिम बंगाल के 10,260, उत्तर प्रदेश के 8,723 और आंध्र प्रदेश के 7,168 लोग शामिल हैं। स्वास्थ्य मंत्रालय ने बताया कि अभी तक जिन लोगों की मौत हुई, उनमें से 70 प्रतिशत से ज्यादा मरीजों को अन्य बीमारियां भी थीं। मंत्रालय ने अपनी वेबसाइट पर बताया कि उसके आंकड़ों का आईसीएमआर के आंकड़ों के साथ मिलान किया जा रहा है।